CELEX: 62017TN0526
Language: fi
Date: 2017-08-07 00:00:00
Title: Asia T-526/17: Kanne 7.8.2017 – Ruiz Jayo ym. v. SRB

22.1.2018   
            
            
               FI
            
            
               Euroopan unionin virallinen lehti
            
            
               C 22/42
            
         Kanne 7.8.2017 – Ruiz Jayo ym. v. SRB
   (Asia T-526/17)
   (2018/C 022/58)
   Oikeudenkäyntikieli: espanja
   
      Asianosaiset
   
   
      Kantaja: María Concepción Ruiz Jayo (Madrid, Espanja) ja 3 499 muuta kantajaa (edustajat: asianajajat S. Rodríguez Bajón, F. Cremades García ja M. Ruiz Núñez)
   
      Vastaaja: Yhteinen kriisinratkaisuneuvosto (SRB)
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               ottamaan tämän kanteen tutkittavaksi ja toteamaan sen perustelluksi;
            
         
               —
            
            
               toteamaan SEUT 277 artiklan perusteella, ettei asetusta (EU) N:o 806/2014 tai, toissijaisesti, ettei sen 21 artiklaa, 22 artiklan 2 kohdan a alakohtaa, 24 artiklaa, 18 artiklaa eikä 23 artiklaa voida soveltaa;
            
         
               —
            
            
               kumoamaan SRB:n riidanalaisen päätöksen;
            
         
               —
            
            
               velvoittamaan SRB:n korvaamaan kantajille niille unionin oikeuden vastaisten sääntöjen soveltamisella aiheutettu vahinko;
            
         
               —
            
            
               toissijaisesti velvoittamaan SRB:n maksamaan kantajille osakkeenomistajina tai velkojina korvausta, ja pitämään kantajien esittämää, Banco Popularia koskevaa arvostusta sellaisena asetuksessa N:o 806/2014 säädettynä lopullisena arvostuksena, jonka nojalla arvioidaan, olisiko osakkeenomistajia ja velkojia kohdeltu paremmin, jos kyseiseen kriisinratkaisumenettelyn kohteena olleeseen laitokseen olisi sovellettu tavanomaista maksukyvyttömyysmenettelyä;
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Tämä kanne koskee yhteisen kriisinratkaisuneuvoston 7.6.2017 tekemää päätöstä (SRB/EES/2017/08), joka liittyy Banco Popular Español, S.A:ta koskevaan kriisinratkaisutoimeen.
   Oikeudelliset perusteet ja pääasialliset perustelut ovat samanlaiset kuin ne, joihin on vedottu asiassa T-478/17, Mutualidad de la Abogacía ja Hermandad Nacional de Arquitectos Superiores y Químicos v. SRB, asiassa T-481/17, Fundación Tatiana Pérez de Guzmán el Bueno ja SFL v. SRB, asiassa T-482/17, Comercial Vascongada Recalde v. komissio ja SRB, asiassa T-483/17, García Suárez ym. v. komissio ja SRB, asiassa T-484/17, Fidesban ym. v. SRB, asiassa T-497/17, Sánchez del Valle ja Calatrava Real Estate 2015 v. komissio ja SRB sekä asiassa T-498/17, Pablo Álvarez de Linera Granda v. komissio ja SRB.